cyanic-selkie/wikianc huggingface dataset:
ডঃ বি আর আম্বেদকর কলেজ
স্থাপনা
স্থানীয় ছাত্র ছাত্রীদের পঠন পাঠনের অসুবিধার কথা ভেবে হারানচন্দ্র বিশ্বাস সহ এলাকার কয়েক জন শিক্ষানুরাগী মানুষ এই কলেজ স্থাপনের জন্য মনোনিবেশ করেন। তারা চাঁদা তুলে এবং অনুদান সংগ্রহ করে ১৯৭৩ সালে এই কলেজ গড়ে তোলেন। বেতাই ও সংলগ্ন এলাকার অধিকাংশ বাসিন্দা তপশিলী জাতি, উপজাতি এবং সংখ্যালঘু সম্প্রদায়ের অন্তর্গত। এখানকার অধিবাসীদের বিরাট অংশ দেশভাগ ও বাংলাদেশ মুক্তিযুদ্ধর পর আগত। বাসিন্দাদের উচ্চশিক্ষার্থে কোনো মহাবিদ্যালয় ছিলোনা। এই কলেজটি সেই অভাব পূর্ন করেছিল। যতদূর জানা যায় এই কলেজের প্রশাসনিক ভবনটি একটি কাছারি বাড়িতে গড়ে ওঠে। পরবর্তী সময়ে এলাকার মানুষের দানের জমিতে পশ্চিমবঙ্গ সরকারের আর্থিক সহায়তায় কলেজ বিল্ডিং গড়ে ওঠে। বর্তমান সময়ে কলেজ ভবনটি আয়তনে বর্ধিত ও সুন্দর হয়েছে। অন্যতম প্রতিষ্ঠাতা হারান চন্দ্রের স্মৃতিতে এই কলেজে একটি ভবন রয়েছে।
পাঠ্যক্রম
এই কলেজে পূর্বে একাদশ শ্রেণী থেকে স্নাতক পর্যন্ত পড়ানো হত। পরবর্তী সময়ে রাজ্য সরকার কলেজ থেকে উচ্চমাধ্যমিক পাঠ্যক্রম তুলে দেওয়ায় এখন শুধু মাত্র স্নাতক পাঠ্যক্রম পড়ানো হয়। এই কলেজ থেকে পাশ করা ছাত্র ছাত্রীদের কল্যাণী বিশ্ববিদ্যালয়ের শংশাপত্র দেওয়া হয়।
বিভাগ
আগে এই কলেজে শুধুমাত্র কলা বিভাগ পড়ানো হত। বর্তমানে এখানে কলা বিভাগের সাথে বাণিজ্য ও বিজ্ ঞান বিভাগ ও পড়ানো হয়। এখানে অনার্স পাঠ্যক্রম এর সাথে পাশ কোর্সের ও পঠন পাঠন হয়।
অনার্স বিষয় গুলি হল-
খেলাধুলায় কৃতিত্ব
এই কলেজ খেলাধুলায় যথেষ্ট পারদর্শিতার সাক্ষ্য বহন করে চলেছে। আন্ত-বিশ্ববিদ্যালয় ক্রীড়ায় ভালো ফলাফল এর নজির রয়েছে।
অনুষ্ঠান
এই কলেজে বিভিন্ন অনুষ্ঠান হয়ে থাকে। বিভিন্ন মনীষিদের জন্ম ও মৃত্যু দিবস পালনের পাশাপাশি স্বাধীনতা দিবস, প্রজাতন্ত্র দিবস জাঁকজমক পূর্ণ ভাবে পালিত হয়। এই কলেজে বার্ষিক নবীন বরণ অনুষ্ঠান খুবই জনপ্রিয়তার সাথে পালিত হয়ে আসছে।
বিবিধ
এই কলেজে আগে প্রতি বছর ছাত্রসংসদের নির্বাচন হত। বর্তমানে রাজ্য সরকার সাময়িক সময় নির্বাচন বন্ধ রেখেছেন। এই কলেজের অন্যতম ছাত্র তাপস সাহা সর্বপ্রথম ছাত্র সংসদের সাধারণ সম্পাদক হন বর্তমানে তিনি পলাশীপাড়া বিধানসভা কেন্দ্রে জয়ী একজন বিধানসভা সদস্য ।
নীলগঞ্জ রেলওয়ে স্টেশন
ইতিহাস
১৯১২-১৯১৮ সালের মধ্যে ময়মনসিংহ-ভৈরববাজার রেলওয়ে কোম্পানি ময়মনসিংহ-গৌরীপুর, গৌরীপুর-নেত্রকোণা-মোহনগঞ্জ, শ্যামগঞ্জ-জারিয়া ঝাঞ্চাইল ও গৌরীপুর-ভৈরববাজার রেললাইন স্থাপন করে। গৌরীপুর-ভৈরব বাজার লাইনের স্টেশন হিসেবে নীলগঞ্জ রেলওয়ে স্টেশন তৈরি করা হয়। এই শাখাগুলি ১৯৪৮-৪৯ সালের মধ্যে সরকার অধিগ্রহণ করে।
যশোর মেডিকেল কলেজ
যশোর মেডিকেল কলেজ বাংলাদেশের যশোর জেলায় অবস্থিত মেডিকেল কলেজ। সরাসরি সরকারি ব্যবস্থাপনায় পরিচালিত এই প্রতিষ্ঠানটি ২০১০ সালে প্রতিষ্ঠিত হয়। এখানে ১ বছর মেয়াদী স্নাতক পর্যায়ের ৫ বছর মেয়াদি এম.বি.বি.এস. শিক্ষাক্রম চালু রয়েছে। যাতে প্রতিবছর ৭০ জন শিক্ষার্থীকে ভর্তি করা হয়ে থাকে।
কলেজটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত।
অবস্থান
যশোর মেডিকেল কলেজের প্রধান ক্যাম্পাসটি যশোর সদর উপজেলার চাঁচড়া নতুন বাস টার্মিনালের নিকট হরিণার বিল নামক স্থানে অবস্থিত।
ইতিহাস
থাম্ব|300px|যশোর মেডিকেল কলেজের একাডেমিক ভবন বাংলাদেশ সরকার মেডিকেল শিক্ষার জন্য আরও মেডিকেল কলেজের প্রয়োজনীয়তা মনে করে। সরকার উল্লেখযোগ্য জেলাগুলোতে মেডিকেল কলেজ স্থাপন শুরু করেছিল। এর ধারাবাহিকতায় ২০১০ সালে যশোর মেডিকেল কলেজ প্রতিষ্ঠিত করেছিল। যশোর মেডিকেল কলেজ এর সাথে ২৫০ শয্যা বিশিষ্ট হাসপাতালের কার্যক্রম পরিচালনা করছে।
অন্তর্ভুক্তি এবং প্রশাসন
যশোর মেডিকেল কলেজ শেখ হাসিনা মেডিকেল বিশ্ববিদ্যালয় অধিভুক্ত কলেজ। শিক্ষার্থীরা পঞ্চম বছর শেষ করে এবং চূড়ান্ত পেশাদার এমবিবিএস পরীক্ষায় উত্তীর্ণ হওয়ার পরে রাজশাহী বিশ্ববিদ্যালয় থেকে এমবিবিএস ডিগ্রি অর্জন করে। পেশাদার পরীক্ষাগুলো বিশ্ববিদ্যালয়ের অধীনে অনুষ্ঠিত হয় এবং এর ফলাফল বিশ্ববিদ্যালয় কর্তৃক দেওয়া হয়। অভ্যন্তরীণ পরীক্ষাগুলি যেমনঃ কার্ড সম্পূর্ণতা, টার্ম শেষ এবং নিয়মিত মূল্যায়ন নিয়মিত বিরতিতে অনুষ্ঠিত হয়।
৫৮৪
৫৮৪ গ্রেগরীয় বর্ষপঞ্জির একটি অধিবর্ষ।
মোড়াকরি ইউনিয়ন
মোড়াকরি ইউনিয়ন বাংলাদেশের হবিগঞ্জ জেলার লাখাই উপজেলার একটি ইউনিয়ন। ইউনিয়নের দক্ষিণ পাশে বয়ে যাওয়া ভলভদ্র নদী তৈরী করেছে উক্ত ইউনিয়ন, লাখাই উপজেলা, হবিগঞ্জ জেলা ও সিলেট বিভাগীয় সীমারেখা।
ইতিহাস
মুসলমান সংখ্যাগরিষ্ট এলাকা হলেও অন্যান্য ইউনিয়নের তুলনায় এ ইউনিয়নে হিন্দুদের সংখ্যা আনুপাতিক হারে অধিক হওয়ায় এটি হিন্দু অধ্যুষিত হিসেবে পরিচিত। এ ইউনিয়নে কয়েকটি হিন্দু মন্দির বা আখড়া আছে। এ ইউনিয়নেও মানুষের প্রধান পেশা কৃষি, মৎস্য ও ক্ষুদ্র ব্যবসা।
অবস্থান ও আয়তন
মোড়াকরি বাংলাদেশের হবিগঞ্জ জেলার লাখাই উপজেলার দক্ষিন দিকে অবস্থিত একটি ইউনিয়ন। মোড়াকরি ইউনিয়ন লাখাই উপজেলার সবচেয়ে ছোট ইউনিয়ন। এই ইউনিয়নের উত্তরে বামৈ ও মুড়িয়াউক ইউনিয়ন, দক্ষিণে ব্রাহ্মনবাড়িয়ার নাসিরনগর উপজেলার, পূর্বে মুড়িয়াউক ইউনিয়ন এবং পশ্চিমে লাখাই ইউনিয়ন। লাখাই উপজেলা সদর থেকে মোড়াকরি ইউনিয়নের দূরত্ব ১০ কিলোমিটার। ২০১১ সালের বাংলাদেশ পরিসংখ্যান ব্যুরো কর্তৃক প্রকাশিত তথ্য অনুযায়ী ইউনিয়নটির মোট আয়তন ৪৩৭৮ একর। প্রতি বর্গ কিলোমিটারে জনসংখ্যার ঘনত্ব ১৩৯১ জন।
প্রশাসনিক এলাকা
৭টি গ্রাম নিয়ে ইউনিয়নটির প্রশাসনিক এলাকা গঠিত। গ্রামসমূহের নাম-মোড়াকরি, ফুলবাড়ীয়া, জিরুন্ডা, মানপুর, কাসিমপুর, সুবিদপুর, লক্ষীপুর।
জনসংখ্যার উপাত্ত
বাংলাদেশ পরিসংখ্যান ব্যুরো কর্তৃক প্রকাশিত ২০১১ সালের জরিপ অনুযায়ী নিম্নোক্ত উপাত্ত এবং উক্ত ইউনিয়নে মোট জনসংখ্যার মধ্যে ২১২৯৪ জন মুসলিম, ৩৩৩৫ জন হিন্দু ও ২৩ জন খ্রিষ্টান বসবাস করে। ইউনিয়নটিতে পুরুষ ও মহিলার গড় বৈষম্য হচ্ছে ৮৮%।
যোগাযোগ ব্যবস্থা
হবিগঞ্জ শহর থেকে একটি পাকা রাস্তা লাখাই উপজেলার উপর দিয়ে ফান্দাউক বাজারে গিয়ে পৌঁছেছে, যা মোড়াকরি ইউনিয়নের উপর দিয়ে অতিবাহিত হওয়ায় উক্ত ইউনিয়নের যোগাযোগ ব্যবস্থা অত্যন্ত উন্নত।
নদীসমূহ
ইউনিয়নের পাশে মনিখাই খাল, কলকলিয়া নদী, ভলভদ্র নদী সহ বড় বড় জলমহাল অবস্থিত।
উল্লেখযোগ্য ব্যক্তি
সুরেশ চন্দ্র বিশ্বাস – রাজনীতিবিদ
বহিঃসংযোগ
প্রাতিষ্ঠানিক ওয়েবসাইট
৫৮৫
৫৮৫ গ্রেগরীয় বর্ষপঞ্জির একটি সাধারণ বছর।
পরাগায়ন
thumb|250px| [[নাইট-ব্লুমিং সিরিয়াস (Night-blooming cereus) থেকে সংগ্রহ করা পরাগরেণু সহ একটি কারপেন্টার বী (carpenter bee)-এর ছবি]] যে পদ্ধতিতে ফুলের পরাগধানী থেকে পরাগরেণু সেই ফুল বা একই প্রজাতির অন্য কোনো উদ্ভিদের ফুলের গর্ভমুন্ডে স্থানান্তরিত হয় তাকে পরাগায়ন বলে।
উদ্ভিদে পরাগায়ন প্রধানত ২ পদ্ধতিতে হয় । যথা:-
স্ব-পরাগায়ন ( Self Pollination)
কোন ফুলের পরাগরেণু সেই একই ফুলের অথবা সেই একই উদ্ভিদের অন্য ফুলের গর্ভমুণ্ডে স্থানান্তরিত হলে তাকে স্ব-পরাগায়ন বলে।
উদাহরণ- সরিষা,ধুতুরা,সন্ধ্যামালতী, শিম, টমেটো ইত্যাদি।
স্ব-পরাগায়নে জন্মলাভ করা উদ্ভিদের বৈশিষ্ট্য মাতৃ-উদ্ভিদের হুবহু অনুরূপ হয়। বলা যায়, এ পদ্ধতিতে প্রজাতির বিশুদ্ধতা অটুুট থাকে । right|250px|thumb|উক্ত জেরানিয়াম ইনকানাম (Geranium incanum) ফুলটি [[পরাগরেণু ঝরাচ্ছে এবং তার গর্ভদণ্ডটি এমনভাবে সক্রিয় করেছে যেন নিজের পরাগরেণু তার গর্ভদণ্ডে না পড়ে। তবে, এটি অবশ্য একই উদ্ভিদের আরেকটি স্বল্পবয়স্ক ফুলের পরাগরেণু গ্রহণ করতে পারে। ]]
পর-পরাগায়ন (Cross Pollination)
thumb|right|250px|একটি ইউরোপীয় মৌমাছির ছবি। ফুল থেকে মধু সংগ্রহের সময় এদের গায়ে পরাগরেণু লেগে যায়। যে প্রক্রিয়ায় পরাগধানী হতে পরাগরেণু কোনো মাধ্যম বা বাহক দ্বারা একই প্রজাতির অন্য একটি গাছের ফুলের গর্ভমুণ্ডে স্থানান্তরিত হয় তাকে পর-পরাগায়ন বলে। আর যে মাধ্যম পরাগ বহন করে গর্ভমুন্ড পর্যন্ত নিয়ে যায় তাকে পরাগায়নের মাধ্যম বলে। উদাহরণ- বাতাস, পোকামাকড়, পাখি ইত্যাদি। এক্ষেত্রে ফুলগুলোতে জিনোটাইপের ভিন্নতা থাকে বিধায় এর ফল থেকে যে বীজ উৎপন্ন হয় তাতেও জিনোটাইপের পরিবর্তন হয়। ফলস্বরূপ এ বীজ থেকে যে গাছ হয় তার বৈশিষ্ট্য পুরোপুরি মাতৃ-উদ্ভিদের মতো হয় না; পরবর্তী বংশধরদের মাঝে নতুন প্রকরণ কিংবা নতুন প্রজাতিরও উদ্ভব হতে পারে। উদাহরণস্বরূপ সরিষা, জবা, কুমড়া, ধুতরা, টমেটো, সিম।
আসিয়া বিনতে মুজাহিম
আসিয়া (আরবী: آسية; অর্থ: দুঃখী), পুরো নাম আসিয়া বিনতে মুজাহিম, প্রাচীন মিশরের ফেরআউনের (হিব্রু ফারাও) দ্বিতীয় রামেসিসের স্ত্রী ছিলেন। তিনি অনেক দয়ালু ও সহানুভূতিশীল মানুষ ছিলেন। তিনি আল্লাহর সন্তুষ্টি অর্জনে অবর্ণনীয় দুঃখকষ্ট ও নির্যাতন সহ্য করে ন্যায়ের পথে অবিচল ছিলেন। পৃথিবীর আরাম-আয়েশকে পদাঘাত করে ঈশ্বরভীতি ও আল্লাহপ্রীতিকে প্রধান্য দিয়েছেন।
আসিয়ার নিকট মুসা
মিসরের ফেরআউন যখন জানতে পারে তাকে ধ্বংসকারী শিশু বনি ইসরায়েল বংশে অচিরেই জন্ম হবে, তাই সেই সময়ে বনি ইসরায়েল যত শিশু জন্ম হতো তাকেই হত্যা করার আদেশ দিয়ে ছিল। এই সময়ে মুসা এর জন্ম হয়। কুরআনে বলা হয়-
ফেরআউনের হাত থেকে বাচাঁতে মুসাকে সিন্দুকে ভরে নীল নদে ভাসিয়ে দেন তার মাতা। তা ভাসতে ভাসতে ফেরআউনের ঘাটে গিয়ে ঘুরপাক খেতে থাকে। আসিয়া তা দেখে বাচ্চাটিকে কুড়িয়ে নেন। কুরআনে বর্ণিত-
আসিয়ার কোনো সন্তান ছিল না। সিন্দুকে সন্তানটিকে দেখে তার মাতৃত্বের আকাঙ্ক্ষা জেগে উঠে। তাকে লালন-পালন করার ইচ্ছে জাগে। একবার ফেরাউন শিশু মুসাকে কোলে নিলে মুসা ফেরাউনের দাড়ি ধরে গালে একটি চড় মারে। এতে ফেরআউন রাগান্বিত হয়ে মুসাকে হত্যা করতে চাইল আসিয়া তাকে হত্যা করতে দেয়নি। কুরআনে বর্ণিত-
স্ত্রীর এই আবদারের কাছে ফেরআউন আর আপত্তি করতে পারেনি। এই শত্রুর ঘরেই মুসার লালন-পালন হয়ে ছিল।
মুসার প্রচারকৃত ধর্ম গ্রহণ
আসিয়া ছিল ধনী পরিবারের মেয়ে। ফেরআউনের সাথে বিয়ে দিলেও সে ফেরআউনের মতো হতে পারেনি। সে ছিল দয়ালু ও জ্ঞানী। ফেরআউনদের মতো অহংকারী ছিল না। সে মুসা ও হারুনের প্রচারকৃত ধর্ম গ্রহণ করেছিল। মুসার ধর্ম গ্রহণ করার কারণে তাকে অনেক নির্যাতনের শিকার হতে হয়েছে। তারপরেও সে তার ধর্ম ত্যাগ করেনি। আল্লাহ কুরআনে বলেন-
হাদিসে আসিয়া সম্পর্কে আলোচনা
তোমরা কী জানো এগুলো কী? সাহাবাগণ বলেছেন যে, আল্লাহ ও তার রাসূলই বেশি জানে:
জান্নাতের মহিলাদের মধ্যে সর্বাধিক বিশিষ্ট হলেন খাদিজা বিনতে খোওয়ালাদ ও ফাতিমা বিনতে মুহাম্মদ, ফেরাউনের স্ত্রী আসিয়া বিনাত মুযাহিম ও মরিয়ম বিনতে ইমরান।
চাঁদের কাছাকাছি
চাঁদের কাছাকাছি হল একটি জনপ্রিয় বাংলা চলচ্চিত্র যা পরিচালনা করেন যাত্রিক। এই চলচ্চিত্রটি ১৯৭৬ সালে বাদল পিকচারস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন রবিন চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সত্য বন্দ্যোপাধ্যায়, তরুণ কুমার, চিন্ময় রায়।
মাচিকো কিও
মাচিকো কিও (২৫শে মার্চ, ১৯২৪) প্রখ্যাত জাপানী চলচ্চিত্র অভিনেত্রী। তার চলচ্চিত্র জীবনের মূল সময় ছিল ১৯৫০-এর দশক। জাপানের অভ্যন্তরে তিনি বিপুল খ্যাতি অর্জন করেছিলেন তৎকালীন সেরা দুজন জাপানী পরিচালকের সেরা দুটি ছবিতে অভিনয় করে। ছবি দুটি হল আকিরা কুরোসাওয়ার রাশোমোন এবং কেনজি মিজোগুচির উগেসু।
চলচ্চিত্রে প্রবেশের পূর্ব ১৯৪৯ সালের দিকে মাচিকো নৃত্যের প্রশিক্ষণ নিয়েছিলেন। এর পরের বছরই কুরোসাওয়ার রাশোমোন ছবিতে অভিনয়ের জন্য বিশ্বজোড়া খ্যাতি অর্জন করেন। তার অভিনয় করা আরেকটি বিখ্যাত ছবি হচ্ছে কোন ইচিকাওয়ার "অড অবসেশন" (১৯৫৯)।
জাপানের বাইরে কেবল একটি ছবিতেই তিনি অভিনয় করেছিলেন। এটি হল "দ্য টিহাউজ অফ দ্য অগাস্ট মুন"। এতে তিনি "লোটাস বোসোম" চরিত্রে অভিনয় করেছেন। তার বিপরীতে অভিনয় করেছিলেন মার্লোন ব্র্যান্ডো এবং গ্লেন ফোর্ড।
এখন তার বয়স আশির উপরে। এই বয়সেই তিনি জাপানের প্রথাপত নাট্যমঞ্চে অভিনয় করেন। বিখ্যাত প্রযোজক ফুকুওকা ইশির মঞ্চে তাকে দেখা যায়। "দ্য টিহাউজ অফ দ্য অগাস্ট মুন" ছবির জন্য তিনি গোল্ডেন গ্লোব মনোনয়ন লাভ করেছিলেন। এছাড়া বহু পুরস্কার জিতেছেন। নিপ্পন আকাদেমি-শো থেকে তাকে আজীবন সম্মাননা পুরস্কারে ভূষিত করা হয়েছে।
যোগশিখা উপনিষদ
যোগশিখা উপনিষদ (সংস্কৃত: योगशिखा उपनिषत्) হল সংস্কৃত পাঠ এবং হিন্দুধর্মের একটি ছোটো উপনিষদ। এটি বেদের বিশটি যোগ উপনিষদের মধ্যে একটি।
যোগশিখা উপনিষদের দুটি সংস্করণ বিদ্যমান, একটি সংক্ষিপ্ত যা কিছু সংকলনে অথর্ববেদের সাথে সংযুক্ত আছে, এবং একটি দীর্ঘ সংস্করণ যা প্রায়শই তেলেগু ভাষার সংকলনে কৃষ্ণ যজুর্বেদের সাথে সংযুক্ত পাওয়া যায়। দীর্ঘ সংস্করণটি ছয়টি অধ্যায় নিয়ে গঠিত, এবং সংক্ষিপ্ত সংস্করণের চেয়ে প্রায় চল্লিশ গুণ বেশি। সংক্ষিপ্ত সংস্করণটি দীর্ঘ সংস্করণের প্রথম অধ্যায়ের মধ্যে ছেদ দেখা যায়।
ইতিহাস
যোগশিখা হল একটি প্রাচীন পাঠ, মিরসিয়া এলিয়েড বলেন, যিনি একটি আপেক্ষিক কালানুক্রমের পরামর্শ দেন। তিনি এটিকে একই সময়ে উল্লেখ করেছেন যখন নিম্নলিখিত হিন্দু গ্রন্থগুলি রচিত হয়েছিল –মৈত্রী উপনিষদ, মহাভারতের শিক্ষামূলক অংশ, প্রধান সন্ন্যাস উপনিষদ ও অন্যান্য প্রাথমিক যোগ উপনিষদ যেমন ব্রহ্মবিন্দু, ব্রহ্মবিদ্যা, তেজোবিন্দু, যোগতত্ত্ব, নদবিন্দু, ক্ষুরিকা, ধ্যানবিন্দু ও অমৃতবিন্দু। যোগশীখা উপনিষদের সাথে এই গ্রন্থগুলি, ইলিয়াডে যোগ করে, যোগ-কুণ্ডলী, বরাহ ও পশুপতব্রহ্ম উপনিষদের মতো দশ বা এগারোটি পরবর্তী যোগিক উপনিষদের আগে রচিত হয়েছিল। গ্যাভিন ফ্লাড এই পাঠের তারিখ, অন্যান্য যোগ উপনিষদের সাথে, সম্ভবত ১০০ খৃষ্টপূর্বাব্দ থেকে ৩০০ খৃষ্টাব্দ সময়কাল পর্যন্ত।
জর্জ ফুরস্টেইন যোগশিখা উপনিষদকে "যোগের শিখা" ও "যোগ উপনিষদের সবচেয়ে ব্যাপক" বলে অভিহিত করেছেন। যোগশিখায় প্রাপ্ত ধারণাগুলি হঠযোগের অনেক গ্রন্থে ভাগ করা হয়েছে যেমন  গোরক্ষনাথের লেখা।
পাঠের কিছু পাণ্ডুলিপির শিরোনাম যোগশিখোপনিষদ। এটি ১০৮টি উপনিষদের আধুনিক যুগের সংকলনে রাম থেকে হনুমানের ক্রমিক ক্রমানুসারে ৬৩ নম্বরে তালিকাভুক্ত হয়েছে। উত্তর ভারতে জনপ্রিয় ৫২টি উপনিষদের কোলব্রুকের সংস্করণে এটি ২২ নম্বরে তালিকাভুক্ত হয়েছে। নারায়ণ সংকলন, দক্ষিণ ভারতে জনপ্রিয়, এছাড়াও এই উপনিষদটি বিবলিওথিকা ইন্ডিকা-তে ২২ নম্বরে রয়েছে। ১৬৫৬ সালে সুলতান মোহাম্মদ দারা শিকোহ দ্বারা "ওপানেখাত" শিরোনামের অধীনে উপনিষদের সংগ্রহে, ৫০টি উপনিষদের ফার্সি অনুবাদ সমন্বিত এবং যিনি এটিকে ধর্মের উপর সেরা বই হিসাবে উপস্থাপন করেছিলেন, যোগশিখাকে ২০ নম্বরে তালিকাভুক্ত করা হয়েছে এবং নাম দেওয়া হয়েছে যোগ সংক্হা। অ্যালাইন ড্যানিয়েলো এর মতে, এই উপনিষদটি ১২টি রাজযোগ উপনিষদের একটি, যার মধ্যে সাতটি কৃষ্ণ যজুর্বেদের সাথে ও পাঁচটি শুক্ল যজুর্বেদের সাথে সংযুক্ত।
পাঠ্যটি মধ্যযুগীয় হিন্দু সাহিত্যে প্রভাবশালী ছিল যেমন ১২ শতকের প্রথম দিকের সর্বব্যাপী পাঠ মানসোল্লাসা, ও যোগবীজ- এর মতো হঠযোগ সাহিত্যের ১.২ ধারায়।
বিষয়বস্তু
যোগশিখা উপনিষদের তেলেগু ভাষার সংকলন সংস্করণ জ্ঞান যোগ (জ্ঞানের পথ) আলোচনার জন্য উল্লেখযোগ্য।
পাঠ্যের অধ্যায় ১ ও ৫ ছয় ধরনের যোগ, কুণ্ডলিনী ও মানবদেহে পাঁচটি অগ্নি সম্পর্কে আলোচনা করে। এটি দাবি করে যে হঠযোগ অনুশীলনের সাথে চক্রের সচেতনতা আধ্যাত্মিক অভিজ্ঞতার একটি রূপ। মানবদেহ, রূপকভাবে পাঠ্য দাবি করে, ব্রহ্ম হিসেবে বিষ্ণুর মন্দির। শাশ্বত আত্মাকে (আত্ম, আত্মা) ক্ষণস্থায়ী দেহের মতো মনে করা ভুল।
উপনিষদ গুরুকে আধ্যাত্মিক পথপ্রদর্শক এবং ভক্তির যোগ্য বলে অভিহিত করে, গুরুকে ব্রহ্ম, বিষ্ণু, অচ্যুত বলে প্রশংসা করে, আত্মার অনুরূপ, ঘোষণা করে যে মহাবিশ্বে গুরুর চেয়ে বড় আর কেউ নেই। শ্লোক ২.২২ বলে যে যারা ঈশ্বর ও গুরুতে বিশ্বাসী তারা মহান হবে। উপনিষদের শেষ অধ্যায়ে সর্বোচ্চ স্ব, হংস ও ওঁ-এর উপর ধ্যান এর গুরুত্বের উপর জোর দেওয়া হয়েছে।
পান্ডুলিপির ভিন্নতা সময়ের সাথে সাথে পাঠ্যের দুর্নীতির ইঙ্গিত দেয়, ডুসেন বলেছেন, যেমন সংক্ষিপ্ত সংস্করণের শ্লোক ৮-এ "এই পাঠ্যটি দিনে তিনবার আবৃত্তি করা মুক্তির দিকে নিয়ে যায়" এর আকস্মিক, অ-ছন্দোময় সংযোজন।
লুইসা গ্যারেট অ্যান্ডারসন
অ্যান্ডারসন মহিলা হাসপাতাল কর্পস (ওঘচ) এর প্রধান সার্জন এবং রয়্যাল সোসাইটি অফ মেডিসিনের ফেলো ছিলেন। তার খালা ডেম মিলিসেন্ট ফাউসেট ছিলেন একজন ব্রিটিশ ভোটাধিকারী। তার সঙ্গী ছিলেন সহকর্মী ডাক্তার এবং ভোটাধিকারী ফ্লোরা মারে । তার চাচাতো ভাই ছিলেন ডাঃ মোনা চালমার ওয়াটসন যিনি ভোটাধিকার সমর্থন করতেন এবং মহিলা আর্মি অক্সিলিয়ারি কর্পস প্রতিষ্ঠা করেছিলেন।
নাগরাকাটা বিধানসভা কেন্দ্র
নাগরাকাটা (বিধানসভা কেন্দ্র) ভারতের পশ্চিমবঙ্গ রাজ্যের জলপাইগুড়ি জেলার একটি বিধানসভা কেন্দ্র। এই আসনটি (এসটি) জন্য সংরক্ষিত।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে ২১ নং নাগরাকাটা (এসটি) বিধানসভা কেন্দ্রটি নাগরাকাটা সিডি ব্লক এবং মতিয়ালী সমষ্টি উন্নয়ন ব্লক এবং বনরহাট-২ এবং ছামুর্চি গ্রাম পঞ্চায়েত ধূপগুড়ি সমষ্টি উন্নয়ন ব্লক এর অন্তর্গত।
নাগরাকাটা (এসটি) বিধানসভা কেন্দ্রটি ২ নং আলিপুরদুয়ার লোকসভা কেন্দ্র(এসটি) র অন্তর্গত।
২০১৬ নির্বাচন
পশ্চিমবঙ্গ বিধানসভা নির্বাচন, ২০১৬, তৃণমূলের সুকড়া মুন্ডা নিকটতম প্রতিদ্বন্দ্বী কংগ্রেসের জোসেফ মুন্ডাকে পরাজিত করেন।
২০১১
২০১১ সালের নির্বাচনে, কংগ্রেসের জোসেফ মুন্ডা   নিকটতম প্রতিদ্বন্দ্বী সিপিআই (এম) -এর সুখমৈথ পিটিং ওরাওঁকে পরাজিত করেন।
১৯৭৭-২০০৬
২০০৬ সালের বিধানসভা নির্বাচনে, সিপিআই (এম) এর সুখমৈথ (পিটিং) ওরাওঁ  ২১ নং নাগরাকাটা (এসটি) আসনে জয়ী হন তার নিকটতম প্রতিদ্বন্দ্বী কংগ্রেসের শঙ্কর বারিককে পরাজিত। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে সিপিআই (এম) -এর চৈতান মুন্ডা তৃণমূল কংগ্রেসের গণেশ ওরাওঁকে পরাজিত করেন,  ১৯৯৬ সালে কংগ্রেসের ভিক্টর লাকরা এবং ১৯৯১ সালে কংগ্রেসের ভাদেয়া ওরাওঁকে পরাজিত করেন। ১৯৮৭ সালে সিপিআই (এম) -এর সুকরা ওরাওঁ কংগ্রেসের ভাদেয়া ওরাওঁকে পরাজিত করেন। ১৯৮২ সালে সিপিআই (এম) -এর পুনাই ওরাওঁ কংগ্রেসের টুনা ওরাওঁকে পরাজিত করেন এবং ১৯৭৭ সালে কংগ্রেসের হেমরাজ ভগতকে পরাজিত করেন।
১৯৬২-১৯৭২
১৯৭২ সালে সিপিআইয়ের প্রেম ওরাওঁ জয়ী হন।  ১৯৭১ সালে সিপিআই (এম) -এর পুনাই ওরাওঁ জয়ী হন। ১৯৬৯ সালে, ১৯৬৭ সালে এবং ১৯৬২ সালে  কংগ্রেসের বন্ধু ভগত জয়ী হন। ১৯৫৭ সালে সিপিআই'র মাংরু ভগত এবং কংগ্রেসের বন্ধু ভগত মাল (এসটি) যৌথ আসন থেকে জয়ী হন।
কারমা ফুনশো
লোপেন কারমা ফুনশো একজন ভুটানি পণ্ডিত যিনি বৌদ্ধধর্ম, তিব্বত ও হিমালয়ান স্টাডিজ এবং ভুটান বিষয়ক বিশেষজ্ঞ। এই পর্যন্ত তার আটটি বই, অনুবাদগ্রন্থ, বইয়ের পর্যালোচনা এবং বৌদ্ধধর্ম, ভুটান এবং তিব্বত স্টাডিজ সম্পর্কিত নিবন্ধ সহ বেশ কয়েকটি লেখা প্রকাশিত হয়েছে। তার টি হিস্ট্রি অফ ভুটান বইটিকে "ইংরেজিতে ভুটানের ব্যাপক ইতিহাস প্রদানকারী প্রথম বই" বলা হয়েছে এবং ২০১৫ সালে চয়েস আউটস্ট্যান্ডিং একাডেমিক টাইটেল অ্যাওয়ার্ড পেয়েছে।
প্রারম্ভিক জীবন
তিনি মধ্য ভুটানের বুমথাং জেলার উরা নামক স্থানে জন্মগ্রহণ করেন। তিনি তার মায়ের তৃতীয় সন্তান হিসাবে মায়ের বাড়ি তোথচুকপো হাউসে জন্মগ্রহণ করেছিলেন। তার মা গাডেন লাম পরিবারের একজন বংশোদ্ভুত যা ফাজো ড্রুকগোম ঝিগপো নামক একজন পুরোহিতের দ্বারা উৎপত্তি হয়। এই পুরোহিত পশ্চিম ভুটানে তিব্বতি বৌদ্ধধর্মে দ্রুকপা কাগ্যু ঐতিহ্য নিয়ে আসেন। কারমা তার পিতার কাছ থেকে প্রাথমিক চোকি বর্ণমালা এবং প্রার্থনা শিখেছিলেন। তারা পিতা একজন পরিগ্রহকারী পুরোহিত এবং সাকালিং চোজে পরিবারের কৃষক ছিলেন। তিনি তৃতীয় শ্রেণি পর্যন্ত উরা প্রাথমিক বিদ্যালয়ে পড়াশোনা করেন। যেহেতু ঐ স্কুলে চতুর্থ শ্রেণী ছিল না এবং তিনি দূরের স্কুলে যাতায়াতের জন্য যথেষ্ট বড় ছিলেন না, তাই তার বাবা-মা তাকে উরাতে রাখার জন্য এবং তার জন্য তৃতীয় শ্রেণি পুনরাবৃত্তি করার জন্য প্রধান শিক্ষকের কাছে অনুরোধ করেছিলেন। পরের বছর, তিনি কয়েকজন বন্ধুর সাথে জাকার স্কুলে ভর্তি হন। নতুন স্কুলের প্রধান শিক্ষক ভুল করে কারমাকে আবার তৃতীয় শ্রেণীতে ভর্তি করান। কারমা মাঝে মাঝে মজা করে বলেন যে তিনিই সম্ভবত একমাত্র ব্যক্তি যিনি তিন বছর তৃতীয় শ্রেণিতে পড়াশোনা করেছেন এবং তিনবারই প্রথম পুরস্কার পেয়েছেন। কারমা তার স্কুলের শীতকালীন ছুটির বেশির ভাগ সময় কাটিয়েছেন পার্শ্ববর্তী জেলা লুন্টসেতে পরিবারের গরু পালনকারীদের সাহায্য করার জন্য। ১৯৮৬ সালে, তিনি থিম্পুতে এসেছিলেন এবং ইয়াংচেনফুগ উচ্চ মাধ্যমিক বিদ্যালয়ে একটি সংক্ষিপ্ত কোর্স করেন এবং স্কুল ছাড়ার আগে সন্ন্যাসী হয়েছিলেন এবং চাগরি মঠে বৌদ্ধধর্ম অধ্যয়ন করেছিলেন। পরে তিনি সেরা মঠে এক বছর পড়াশোনা করার জন্য দক্ষিণ ভারতে যান তারপর এনগাগিউ এর নাইংমা ইনস্টিটিউটে দশ বছর কাটান। ১৯৯৪ সাল থেকে তিনি বৌদ্ধধর্ম এবং সংশ্লিষ্ট বিষয়গুলি বিভিন্ন স্থানে শিখিয়ে যাচ্ছেন এবং বাইলাকুপ্পের এনগাগিউ নাইংমা ইনস্টিটিউটে একজন প্রভাষক এবং হিমাচল প্রদেশের ধর্মশালার শুগসেব নানারিতে দুই বছর ধরে একজন মঠাধ্যক্ষ হিসেবে কাজ করেছেন ।
শিক্ষা
১৯৯৭ সালে তিনি অনুধাবন করেন যে ইংরেজিতে শিক্ষিত তরুণ ভুটানিরা সন্ন্যাসীদের কিছুটা অবজ্ঞা করে যদিও সন্ন্যাসীরা স্বশিক্ষিত । ফলে তিনি ব্যালিওল কলেজ অক্সফোর্ডে যোগ দেন এবং রিচার্ড গমব্রিচ, সেফোর্ট রুয়েগ এবং মাইকেল অ্যারিসের অধীনে সংস্কৃত এবং ধ্রুপদী ভারতীয় ধর্মে এম.এস.টি ডিগ্রী অর্জন করেন। ২০০৩ সালে তিনি অক্সফোর্ড বিশ্ববিদ্যালয় থেকে বৌদ্ধধর্ম অধ্যয়নে ডি.ফিল ডিগ্রী লাভ করেন । তিনি সিএনআরএস, প্যারিস-এ একজন পোস্ট-ডক্টরাল গবেষক হিসেবে এবং কেমব্রিজ বিশ্ববিদ্যালয়ের সামাজিক নৃতত্ত্ব বিভাগে গবেষণা সহযোগী হিসেবে কাজ করেছেন। এছাড়াও তিনি ক্লেয়ার হলের তুলনামূলক ধর্মের স্পাল্ডিং ফেলো ছিলেন এবং ভুটান প্রকল্পে প্যাড গ্লিং ঐতিহ্যের ঐতিহাসিক অধ্যয়ন করেন এবং ডকুমেন্টেশন পরিচালনা করেছিলেন এবং পরবর্তীকালে তিনি বিরল ভুটানি পাণ্ডুলিপিগুলির একটি ডিজিটাল সংরক্ষণাগার তৈরি করতে কয়েক বছর অনেক পরিশ্রম করেন। ডঃ ফুনশো হলেন প্রথম ভুটানি যিনি অক্সফোর্ড থেকে ডি.ফিল ডিগ্রী পেয়েছেন এবং তিনি প্রথম ভুটানি অক্সব্রিজ ফেলো। ভুটানে তিনি লোডেন ফাউন্ডেশন প্রতিষ্ঠা করেছেন, যা ভুটানে শিক্ষা এবং উদ্যোক্তাদের প্রচারের জন্য একটি দাতব্য সংস্থা হিসেবে কাজ করে এছাড়াও ভুটানের সাংস্কৃতিক ডকুমেন্টেশন এবং গবেষণার জন্য তার প্রতিষ্ঠিত ড়ড়সেজুন এজেন্সি]] নিরলসভাবে কাজ করে যাচ্ছে।
হেনরি কিসিঞ্জার
হেনরি কিসিঞ্জার (ইংরেজি: Henry Kissinger; ; জার্মান: Heinz Alfred Kissinger; জন্মঃ ২৭ মে, ১৯২৩) হলেন জার্মান-বংশোদ্ভূত আমেরিকান শিক্ষাবিদ, রাজনৈতিক বিজ্ঞানী, কূটনীতিবিদ এবং ব্যবসায়ী। তিনি মার্কিন যুক্তরাষ্ট্রের জাতীয় নিরাপত্তা পরামর্শক হিসেবে দায়িত্ব পালন করেন। এরপর প্রেসিডেন্ট রিচার্ড নিক্সন এবং প্রেসিডেন্ট জেরাল্ড ফোর্ড সরকারদ্বয়ের প্রতিরক্ষা মন্ত্রী হিসেবেও দায়িত্ব পালন করেছিলেন। মেয়াদ শেষ হলেও অদ্যাবধি অনেক প্রাক্তন রাষ্ট্রপতি এবং বিশ্ব নেতৃবৃন্দের কাছে তার মতবাদ সম্পর্কে বক্তব্য প্রদান করতে দেখা যায়।
জন্ম ও প্রারম্ভিক জীবন
থাম্ব|248x248পিক্সেল|হার্ভার্ড বিশ্ববিদ্যালয় পড়ুয়া কিসিঞ্জার, ১৯৫০ সাল
বৈদেশিক নীতি
হোয়াইট হাউসে অবস্থানকালীন রিচার্ড নিক্সন, হেনরি কিসিঞ্জারের মাধ্যমে মার্কিন যুক্তরাষ্ট্রে রিয়েলপলিটিকের মতবাদ প্রতিষ্ঠা করেন। ক্ষমতায় থাকাকালে ১৯৬৯ থেকে ১৯৭৭ সালের মধ্যে কিসিঞ্জার মার্কিন যুক্তরাষ্ট্রের বৈদেশিক নীতিতে অত্যন্ত গুরুত্বপূর্ণ ভূমিকা পালন করেন। এ সময় তিনি ডিটেন্টে নীতির মাধ্যমে সোভিয়েত ইউনিয়ন, গণপ্রজাতন্ত্রী চীনের সাথে মধ্যস্থতাকারী হিসেবে আমেরিকার সম্পর্ক বজায় রাখেন। প্যারিস শান্তি সম্মেলনেরও প্রধান আলোচক ছিলেন তিনি। ভিয়েতনাম যুদ্ধে আমেরিকার সম্পৃক্ততারও ইতি ঘটান হেনরি কিসিঞ্জার। অনেক ধরনের আমেরিকান নীতি এ সময়ে সৃষ্ট হয়। তন্মধ্যে কম্বোডিয়ায় বোমাবর্ষণের ঘটনায় তার সম্পৃক্ততা এখনো বিতর্কের পরিবেশ সৃষ্টি করে। কিসিঞ্জার এখনো বিতর্কিত ব্যক্তিত্ব হিসেবে বহাল তবিয়তে অবস্থান করছেন।
১৯৭৩ সালে আরব-ইসরায়েল যুদ্ধের প্রেক্ষাপটে কিসিঞ্জার মধ্যস্থতাকারীর ভূমিকা হিসেবে ইসরায়েলকে সিনাই উপত্যকা থেকে সেনা প্রত্যাহারে বাধ্য করান। এরফলে তার রাজনৈতিক দূরদর্শীতার পরিচয় পাওয়া যায় যা তৈল সঙ্কট উপশমে সহায়তা করেছিল।
বাংলাদেশের মুক্তিযুদ্ধ, ১৯৭১
হেনরি কিসিঞ্জারের দিক নির্দেশনায় মার্কিন যুক্তরাষ্ট্রীয় সরকার ১৯৭১ সালে সংঘটিত বাংলাদেশের মহান মুক্তিযুদ্ধে পাকিস্তানকে সমর্থন করে। কিসিঞ্জার পূর্বেই দক্ষিণ এশিয়ায় সোভিয়েত ইউনিয়নের প্রভাব বিস্তার এবং ভারত-সোভিয়েত ইউনিয়নের মধ্যেকার মৈত্রী সম্পর্ক সম্পর্কে সচেতন ছিলেন। কিন্তু পাকিস্তানের সাথে চীনের মৈত্রী সম্পর্ক এবং চীনের সাথে ভারত ও সোভিয়েত রাশিয়ার বৈরী, শত্রুভাবাপন্ন মনোভাবের কারণে চীনের সাথে মার্কিনীদের সম্পর্ক উন্নয়নের সুযোগ গ্রহণ করেন।
সাম্প্রতিক বছরে কিসিঞ্জার নিক্সনের সঙ্গে ব্যক্তিগত আলাপচারিতার কথকতা ফাঁসের প্রেক্ষাপটে পুনরায় সংবাদ মাধ্যমে আলোচিত হন। সেখানে তিনি বাংলাদেশ-পাকিস্তান যুদ্ধ নিয়ে তদানীন্তন ভারতীয় প্রধানমন্ত্রী শ্রীমতি ইন্দিরা গান্ধী সম্বন্ধে বিরূপ মন্তব্য করেছিলেন। এছাড়াও তিনি যুদ্ধের অব্যবহিত পরেই ভারতীয়দের সম্পর্কেও শিষ্টাচার বহির্ভূত শব্দ প্রয়োগ করেন। অবশ্য, পরবর্তীকালে কিসিঞ্জার তার এ ধরনের বিরূপ মন্তব্য ও শিষ্টাচার বহির্ভূত শব্দ ব্যবহারের জন্য ক্ষমা প্রার্থনা করেন।
ক্ষমা প্রার্থনা পর ২০০৭ সালের অক্টোবরের প্রথমদিকে ভারতের প্রধান বিরোধী দলনেতা লাল কৃষ্ণ আদভানী'র সাথে সৌজন্য সাক্ষাৎ করেন। তিনি ভারত-মার্কিন পারমাণবিক চুক্তি বাস্তবায়নের লক্ষ্যে আদভানী'র ভারতীয় জনতা পার্টির প্রতি তার সমর্থন ব্যক্ত করেন।
এপ্রিল, ২০০৮ সালে কিসিঞ্জার বলেন যে, ভারত মার্কিন যুক্তরাষ্ট্রের দৃষ্টিভঙ্গীর সাথে সমান্তরালভাবে চলছে। এরফলে ভারত মার্কিন যুক্তরাষ্ট্রের অন্যতম মিত্রদেশ হিসেবে পরিচিতি পেয়েছে।
দ্য ট্রায়াল অব হেনরি কিসিঞ্জার
ক্রিস্টোফার হিচেন্স নামীয় একজন ব্রিটিশ-আমেরিকান সাংবাদিক ও লেখক কিসিঞ্জারের রাজনৈতিক ভূমিকা নিয়ে প্রধান সমালোচনাকারী হিসেবে পরিচিতি পান। ২০০১ সালে রচিত দ্য ট্রায়াল অব হেনরি কিসিঞ্জার শিরোনামের বইয়ে কিসিঞ্জারকে একজন যুদ্ধাপরাধীরূপে আখ্যায়িত করেন। বইটিতে ইন্দোচীন, বাংলাদেশ, চিলি, সাইপ্রাস এবং পূর্ব তিমুরের মুক্তিকামী জনতা, বিপ্লবীদেরকে হত্যা করতে উৎসাহিত ও উদ্বুদ্ধকরণ, অপহরণ এবং নির্যাতনের মতো বিষয়গুলো তার বিরুদ্ধে উপস্থাপন করা হয়।   উক্ত বইটিকে উপজীব্য করে একই শিরোনামে ২০০২ সালে একটি প্রামাণ্যচিত্র নির্মাণ করা হয়।
চলচ্চিত্রায়ণ
১৯৯০ সালে তিনি দি ইকোনোমিস্ট পত্রিকায় দর্শনীর বিনিময়ে সাক্ষাৎকার প্রদান করেন।
ব্রিটিশ ইতিহাসবেত্তা নাইয়ল ফার্গুসন কর্তৃক কিসিঞ্জার শিরোনামে একটি প্রামাণ্যচিত্র নির্মিত হয়। কাইমেরিকা মিডিয়া'র পরিবেশনায় এটি ২০১১ সালে মুক্তি পায়।
ব্যক্তিগত জীবন
হেনরি কিসিঞ্জার প্রথম বিয়ে করেন অ্যান ফ্লেশার নামীয় এক মহিলাকে। এ সংসারে দুই সন্তান - এলিজাবেথ এবং ডেভিড রয়েছে। ১৯৬৪ সালে তাদের মধ্যেকার বিবাহ-বিচ্ছেদ ঘটে। দশ বছর পর ন্যান্সী ম্যাগিনেস-কে বিবাহ করেন। তারা এখন কানেক্টিকাটের কেন্টে এবং নিউইয়র্ক সিটিতে বসবাস করছেন।
ডেভিড কোনান ও'ব্রায়ানের নিয়ন্ত্রাধীন কোনাকো টেলিভিশন প্রোডাকশনের প্রধান ছিলেন। এরপর এনবিসি ইউনিভার্সেলে নির্বাহী হিসেবে অদ্যাবধি কর্মরত আছেন। ডিপ্লোমেসি গেমসকে কিসিঞ্জারের সবচেয়ে প্রিয় খেলা হিসেবে একটি খেলাধুলা সাময়িকীর সাথে সাক্ষাৎকারে তুলে ধরেছেন।
শৈশবকাল থেকেই কিসিঞ্জার তার নিজ শহরের এসপিভিজিজি গ্রিউথার ফার্থ ফুটবল ক্লাবের একনিষ্ঠ সমর্থক হিসেবে চিহ্নিত হয়ে আছেন।
নোবেল পুরস্কার লাভ
১৯৭৩ সালে হেনরি কিসিঞ্জার ও লে ডাক থো যৌথভাবে নোবেল শান্তি পুরস্কারে ভূষিত হন। জানুয়ারি, ১৯৭৩ সালে উত্তর ভিয়েতনাম ও মার্কিন যুক্তরাষ্ট্রের মধ্যেকার যুদ্ধ বিরতি এবং সেখান থেকে আমেরিকান সেনা প্রত্যাহারের প্রেক্ষাপটে তাকে এ পুরস্কার প্রদান করা হয়। কিন্তু লে ডাক থো পুরস্কার গ্রহণে অস্বীকৃতি জানান কেননা তখনো যুদ্ধ চলছিল। কিন্তু তাদেরকে নোবেল শান্তি পুরস্কার প্রদানের ফলে নরওয়েজিয়ান নোবেল কমিটি ব্যাপক সমালোচনার মুখোমুখি হয়। এরফলে নরওয়েজিয়ান নোবেল কমিটির দুইজন সদস্য পদত্যাগ করেন। কিন্তু যখন এ পুরস্কারের বিষয়টি ঘোষিত হয়, তখনও উভয় পক্ষের মধ্যে আলাপ-আলোচনা অব্যাহত ছিল। অনেক সমালোচকদের অভিমত, কিসিঞ্জার শান্তি প্রণেতা ছিলেন না; বরঞ্চ যুদ্ধের ব্যাপক প্রসারে সুদূরপ্রসারী ভূমিকা রেখেছিলেন।
অন্যান্য সম্মাননা
১৯৮০ সালে স্মৃতিকথামূলক গ্রন্থঃ দ্য হোয়াইট হাউজ ইয়ার্স-এর ১ম খণ্ডের জন্য তিনি ইতিহাস বিভাগে ন্যাশনাল বুক এ্যাওয়ার্ড লাভ করেন।
১৯৯৫ সালে তিনি সম্মানজনক নাইট কমান্ডার পদবীতে ভূষিত হন।
১৯৯৮ সালে নিজ শহর জার্মানির ফার্থে বিশেষ নাগরিকের মর্যাদা লাভ করেন। আজীবন সমর্থক হিসেবে এসপিভিজিজি গ্রিউথার ফার্থ ফুটবল ক্লাবের সম্মানিত সদস্য মনোনীত হন এবং আজীবন মৌসুম টিকিটধারীরও মর্যাদা পান। ১০ ফেব্রুয়ারি, ২০০১ থেকে ২০০৫-এর গ্রীষ্ম পর্যন্ত কলেজ অব উইলিয়াম এন্ড ম্যারি'র আচার্য্য হিসেবে আসীন ছিলেন।
আন্তর্জাতিক কনসাল্টিং ফার্ম হিসেবে কিসিঞ্জার এসোসিয়েটসের প্রতিষ্ঠাতা ও সভাপতির দায়িত্বে আছেন তিনি।
রায়ান সিম্পকিন্স
রায়ান সিম্পকিন্স (জন্ম মার্চ ২৮, ১৯৯৮) একজন মার্কিন অভিনেত্রী, তার ২০০৮ সালে মুক্তিপ্রাপ্ত মার্কিন অপরাধমূলক দৃশ্যকাব্যিক চলচ্চিত্র প্রাইড এন্ড গ্লোরি, ২০০৯ সালে মুক্তিপ্রাপ্ত মার্কিন দৃশ্যকাব্যিক ঘটনাবহুল চলচ্চিত্র এ্য সিঙ্গেল ম্যান এবং ২০০৮ সালে মুক্তিপ্রাপ্ত রোমান্টিক কাহিনী সমৃদ্ধ মার্কিন চলচ্চিত্র রেভ্যুলেশোনারি রোড এর মত চলচ্চিত্র সমূহে তার অভিনয়ের জন্য পরিচিত।
জীবনী
সিম্পকিন্সের জন্ম মার্কিন যুক্তরাষ্ট্রের নিউ ইয়র্ক শহরের ম্যানহাটন নামক পৌরসভায়। ২০০৯ সালে তিনি ক্যালিফোর্নিয়া রাজ্যে চলে আসেন। তার ছোট ভাই অভিনেতা টাই সিমকিন্স।
তাকে প্রথম অভিনয় করতে দেখাগিয়েছিল ২০০৬ সালে মুক্তিপ্রাপ্ত মার্কিন দৃশ্যকাব্যিক চলচ্চিত্র সেরিবেবিতে, সেখানে তিনি মার্কিন অভিনেত্রী ম্যাগি গ্যালেনহ্যাল এর বিপরীতে মূল ভূমিকায় অভিনয় করেছিলেন।  তিনি তার ভাই টাই এর পার্শ্বে দু-বার অভিনয় করেছেন, প্রাইড এন্ড গ্লোরি এবং  রেভ্যুলেশোনারি রোড চলচ্চিত্র দুটিতে। তিনি মার্কিন লেখিকা ওয়েন্ডি মাস এর ২০০৬ সালের উপন্যাস জেরেমি ফিংক এন্ড দ্য মিনিং অব লাইফ অবলম্বনে তৈরী মার্কিন পারিবারিক কাহিনী সমৃদ্ধ চলচ্চিত্র জেরেমি ফিংক এন্ড দ্য মিনিং অব লাইফ (২০১১ সালে মুক্তি পায়) এ মূল ভূমিকা লিজি মোল্ডন চরিত্রে কাজ করেন, যেটির চিত্রনাট্যকার এবং পরিচালক ছিলেন মার্কিন পরিচালিকা টোমার হেলফেন।
সিস্পকিন্স ২০১৬-১৭ সাল থেকে, মার্কিন যুক্তরাষ্ট্রের ক্যালিফোর্নিয়া রাজ্যের বার্কেলি শহরে অবস্থিত ক্যালিফোর্নিয়া বিশ্ববিদ্যালয় এ পড়াশোনা করেন।
আমির নিউলি
আমির নিউলি (জন্ম: ২২ এপ্রিল, ১৯৪১ - মৃত্যু: ২ নভেম্বর, ২০০৯) ইসরায়েলের একজন কম্পিউটার বিজ্ঞানী।
জীবনী
আমির নিউলি ১৯৬২ সালে টেকনিয়ন থেকে গণিতে বিসসি ডিগ্রি লাভ করেন। তিনি ১৯৬৭ সালে ওয়াইজম্যান ইন্সটিটিউট অব সায়েন্স থেকে ফলিত গণিতে ডক্টরেট ডিগ্রি লাভ করেন। তিনি স্ট্যানফোর্ড বিশ্ববিদ্যালয়ে ডক্টরেটোত্তর গবেষণা সম্পন্ন করেন। তিনি ১৯৭৩ সালে তেল আবিব বিশ্ববিদ্যালয়ে কম্পিউটার বিজ্ঞানের প্রতিষ্ঠা করেন। ১৯৭৬-১৯৭৭ সালে তিনি পেন্সিলভানিয়া বিশ্ববিদ্যালয়ে ভিজিটিং অধ্যাপক হিসেবে কর্মরত ছিলেন। ১৯৮২ সালে তিনি হার্ভার্ড বিশ্ববিদ্যালয় এ এবং ১৯৮৬ সালে তিনি ইউনিভার্সিটি অব টেক্সাস অ্যাট অস্টিন এ ভিজিটিং অধ্যাপক হিসেবে কর্মরত ছিলেন। ১৯৮১ সালে ওয়াইজম্যান ইন্সটিটিউট অব সায়েন্সের কম্পিউটার বিজ্ঞানের অধ্যাপক ছিলেন। তিনি ১৯৯৯ সালে নিউ ইয়র্ক বিশ্ববিদ্যালয়ের কম্পিউটার বিজ্ঞানে যোগদান করেন।
অ্যান্ড্রু কুনানান
থাম্ব|[[এফবিআই|এফবিআইয়ের ফটো, যেগুলোতে কুনানান তার চেহারা পরিবর্তন করতে পারে।|alt=]] অ্যান্ড্রু ফিলিপ কুনানান (৩১ আগস্ট, ১৯৬৯ - ২৩ জুলাই, ১৯৯৭) একজন আমেরিকান সিরিয়াল হত্যাকারী ছিলেন, যিনি ১৯৯৭ সালের মাঝামাঝি সময়ে তিন মাস সময়কালে ফ্যাশন ডিজাইনার গিয়ানি ভিসেস এবং শিকাগো টাইমোনের লী মিগলি সহ কমপক্ষে পাঁচ জনকে হত্যা করেছিলেন। ১৯৯৭ সালের ১২ জুন, এফবিআই টেন সর্বাধিক ব্যয়বহুল ফিজিটাইস্ট তালিকাতে তালিকাভুক্ত হওয়ার জন্য কুনানান ৪৪৯ তম ভুক্তভোগী হয়ে ওঠে। কুনানানের হত্যাকারীরা ২৩ জুলাই  তারিখে বন্দুকযুদ্ধে সেনানান আত্মহত্যা করেছে। তিনি ২৭ বছর বয়সী ছিলেন।
তার শেষ বছরগুলিতে, সেনানান একটি নির্দিষ্ট কাজ ছাড়া বসবাস করতেন, ধনী বয়স্ক ব্যক্তিদের বন্ধুত্ব করতে এবং স্থানীয় সমকামী সম্প্রদায়ের পরিচিতদের প্রভাবিত করার জন্য তাদের অর্থ ব্যয় করতেন, যেমন ক্লাবের সামাজিক অনুষ্ঠান সম্পর্কে গর্ব বা প্রায়ই রেস্টুরেন্টগুলিতে চেক প্রদান করা। আগের বছর,এক মিলিয়নেয়ার বন্ধু ১৯৯৬ সালে কুনানানকে ডাম্প করেছিলেন।
শৈশব জীবন
কুনানান ক্যালিফোর্নিয়ার ন্যাশনাল সিটিতে জন্মগ্রহণ করেন। মেসেস্টো "পিট" সিনানান, ফিলিপিনো আমেরিকান এবং মেরি অ্যান স্কিলকি, একজন ইতালীয় আমেরিকান, চারটি ছোটো শিশু। মোডেনস্টো সেনানান  তার পুত্রের জন্মের সময় ভিয়েতনাম যুদ্ধে মার্কিন নৌবাহিনীতে উপস্থিত ছিলেন।
১৯৮১ সালে, সান ডিয়েগো শহরের লা জোলায় বিশপ স্কুলকে স্বাধীন দিবসের স্কুলে, সিনানের পিতা তাকে নাম দিয়েছিলেন। স্কুলে, একটি আই কিউ পরীক্ষা করে কুনানানকে উজ্জ্বল এবং খুব বিবর্ণ হিসাবে মনে করা হয়। কিন্তু, কিশোর বয়সে তিনি তার পরিবার ও ব্যক্তিগত জীবন সম্পর্কে কল্পনাপ্রসূত কাহিনী তুলে ধরার একটি উজ্জ্বল মিথ্যাবাদী হিসেবে খ্যাতি অর্জন করেছিলেন। তিনি একটি প্রদত্ত মুহূর্তে সবচেয়ে আকর্ষণীয় ছিল কি অনুভূতি অনুযায়ী তার চেহারা পরিবর্তন করতে দক্ষ ছিল।
তার ১৯ বছর বয়সে  তার পিতা ঘুষের দোষে দোষীদের গ্রেফতারের জন্য পরিবার থেকে ত্যাগ করেন। সেই একই বছর, তার মা শিখেছিলেন যে, কণানান সমকামী ছিল একটি আসন্ন যুক্তি সময়, তিনি একটি প্রাচীর বিরুদ্ধে তাকে ছুড়ে ফেলে, তার কাঁধ dislocating রিপোর্ট থেকে তার আচরণের পরে পরীক্ষা করে দেখিয়েছেন যে, তিনি অসম্মত ব্যক্তিত্বের প্রতিবন্ধকতা, সহানুভূতির একটি অস্বাভাবিক অভাব (পূর্বে সাইকোপ্যাথ নামে পরিচিত) দ্বারা চিহ্নিত একটি ব্যক্তিত্বের ব্যাধিতে ভোগেন।
১৯৮৭ সালে হাই স্কুলে স্নাতক হওয়ার পর, তিনি ক্যালিফোর্নিয়ার বিশ্ববিদ্যালয়, সান ডিয়েগোতে ভর্তি হন, যেখানে তিনি আমেরিকান ইতিহাসে মজাদার হন। আউট ড্রপ পরে, তিনি সান ফ্রান্সিসকো এর কাস্ট্রো জেলায় স্থায়ী বসবাস করেন।
হত্যা
সান ডিয়েগোয়ের পরিচিতি জাফরি ট্রেইলের হত্যাকাণ্ডের সাথে, ইউনাইটেড নেভির একটি প্রাক্তন নৌবাহিনী কর্মকর্তা এবং প্রোপেন সেলসম্যান, ১৯৯৭ সালের ২৭ শে এপ্রিল কুনানানের হত্যাকাণ্ড শুরু হয়। একটি আর্গুমেন্ট অনুসরণ করে, কুনানান একটি নখর হাতুড়ি দিয়ে ট্রিল মৃত্যুর বীট এবং ডেড ম্যাডসন, তার পরবর্তী শিকার এর একটি লফ্ট অ্যাপার্টমেন্ট মধ্যে একটি পায়খানা মধ্যে একটি কটিবন্ধ মধ্যে তার শরীরের ঘূর্ণিত বাকি।
স্থপতি ডেভিড ম্যাডসন, যিনি একবার ছিলেন সেনানানের প্রেমিক, দ্বিতীয়জন নিহত হওয়ার কথা; ১৯৯৭ সালের ৩ মে রিশ শহরের মিনেসোটা শহরের পাশে রাশ লেকের পূর্ব উপকূলে তার দেহটি পাওয়া গিয়েছিল, মাথার পেছনের দিকে জখমের চিহ্ন ছিল।
পরবর্তীকালে সিনানন শিকাগোতে চলে যান এবং ১৯৯৭ সালের ৪ মে প্রিন্সের একটি প্রখ্যাত রিয়েল এস্টেট ডেভেলপার, 72 বছর বয়েসী লি মিগলিনকে হত্যা করেন। মিগলি তার হাত ও পায়ের উপর ডালের টেপ দিয়ে আবদ্ধ হয়ে তার মাথার চারপাশে আবৃত ছিল। তারপর তিনি একটি স্ক্রু ড্রাইভার দিয়ে ২০ বার উপর stabbed এবং তার গলা একটি hacksaw সঙ্গে খোলা জোরালো ছিল। এই হত্যাকাণ্ডের পর, এফবিআই তার দশটি সবচেয়ে পছন্দসই তালিকাতে সেনানানন যোগ করেছে।
পাঁচদিন পর, মিউনিলিনের গাড়িটি কুননানকে খুঁজে বের করে ফেনের পোর্ট ন্যাশনাল সিমেট্রি এলাকায় নিউ জার্সির পেনসভিলে তার চতুর্থ শিকারটি পাওয়া যায়। তিনি ৪৫ বছর বয়সী তত্ত্বাবধায়ক উইলিয়াম রিসকে হত্যা করেন এবং তার লাল পিক আপ ট্রাক চুরি করেন। রিসে মৃত্যুতে গুলি করা হয়েছে। ম্যানহান্ট রিসের ট্রাকের উপর মনোযোগ কেন্দ্রীকরণ করে, তার চতুর্থ এবং পঞ্চম খুনের মধ্যে দুই মাস ফ্লোরিডার মিয়ামি সৈকততে "স্পষ্ট দৃষ্টিশক্তিতে লুকিয়ে রাখা" কুনানান। এমনকি চুরি করা আইটেমের জন্য তার নিজের নাম ব্যবহার করেও, চেনেন চোরাই পণ্যদ্রব্যের জন্য পুলিশের নজরদারি দোকানগুলি নিয়মিতভাবে চেক করে।
১৯৯৭ সালের ১৫ ই জুলাই, কুনাএনন ইতালীয় ফ্যাশন ডিজাইনার গিয়ানিভি ভেসেসকে হত্যা করে, তার মিয়ামি মন্দিরের সামনে সিঁড়ির উপর দুবার গুলি করে। একজন সাক্ষী তাকে পিছু হটার চেষ্টা করেছিলেন কিন্তু তার কাছে ধরা যায়নি। রিসের চুরির ট্রাক, পাশাপাশি কোয়ানাননের জামাকাপড়, একটি বিকল্প পাসপোর্ট এবং সিনানের হত্যাকাণ্ডের খবরের কাগজপত্র, পুলিশ কর্মকর্তাদের প্রতিবেদনের পাশে একটি পার্কিং গ্যারেজে পাওয়া যায়।
মৃত্যু
১৯৯৭ সালের ২৩ জুলাই, ভারসেসকে হত্যা করার 8 দিন পর, মুনমিন বিচ হাউজোটের বেডরুমের ডান মন্দিরে ডানদিক থেকে একটি আত্মঘাতী বন্দুকের আঘাতে কুনানান নিজেকে হত্যা করে। তিনি সেই একই বন্দুকটি ব্যবহার করেছিলেন যা তিনি ম্যাডসন, রিস এবং ভার্সেসকে মেরে ফেলার জন্য ব্যবহার করেছিলেন: একটি টরাস পিটি ১০০ আধা-স্বয়ংক্রিয় পিস্তল .৪০ এস ও ডাব ক্লিবলার, যা প্রথম শিকার থেকে চুরি হয়ে গিয়েছিল, জেফ ট্রেইল। ক্যালিফোর্নিয়ার সান ডিয়েগোতে হোলি ক্রস ক্যাথলিক ক্যাথেরিতে সমাধিস্থলে তার সমাধিস্থল অবশেষে প্রবেশ করেছে।
অভিপায়
কুনানান  এর সুনির্দিষ্ট প্রেরণা অজানা অবশেষ। হত্যাকাণ্ডের সময়, ব্যাপক জনসাধারণ এবং সংবাদপত্রে ছাপা হয় যে, সিনাএনএনকে অপরাধের সাথে জড়িত থাকার বিষয়টি আবিষ্কার করে তিনি এইচআইভি পজিটিভ ছিলেন।
যদিও পুলিশ হাউজোট যেখানে কুয়ানান মারা যান, তিনি আত্মহত্যা নোট এবং কয়েকজন ব্যক্তিগত জিনিসপত্র, বিস্ময়কর তদন্তকারীরা, ধনবান বয়স্ক ব্যক্তিদের কাছ থেকে অর্থ এবং মহামূল্যবান সম্পদ অর্জনের জন্য তাদের খ্যাতি প্রদান করেন নি। পুলিশ কয়েকটি ধাপে লক্ষ্য রাখে, হাইড্রোকার্টারসন ক্রিমের একাধিক টিউব ছাড়া এবং সি। এস। লুইসের উপন্যাসের মোটামুটি বিস্তৃত সংগ্রহ ছাড়া।
জনপ্রিয় সংস্কৃতিতে
কুনানান জনপ্রিয় হয় ২১১১ সালে টেলিভিশন চলচ্চিত্র হাউস অব ভার্সাতে, ১৯৯৮ সালের চলচ্চিত্র 'দ্য ভার্সেস মরিডার' এবং লূক মরিসনের 'শেন পারডু' ছবিটি মাধ্যমে।
আমেরিকান কোর্ট টিভি (এখন TruTV) টেলিভিশন সিরিজ Mugshots একটি পর্দা Cunanan আচ্ছাদন, শিরোনাম অ্যান্ড্রু Cunanan ভার্সেস কিলার মুক্তি হয়।
আমেরিকান রক ব্যান্ড মডেস্ট মাউস এর ২০১৫ অ্যালবাম অচেনা আমাদের আত্মসমর্পণ মামলা পরে নামক একটি গান আছে: "পিস্তল (এ। Cunanan, মিয়ামি, FL। 1996)"।
কাননান ডারেন ক্রস দ্বারা সংগৃহীত সিরিয়ান আমেরিকান ক্রাইম স্টোরির দ্বিতীয় সিজনে চিত্রিত করা হয়, যা ২০১৮ সালের ১৭ জানুয়ারি  প্রিমিয়ার হয়।
মাইকেল কিন (ফুটবলার)
মাইকেল ভিনসেন্ট কিন (জন্ম ১১ জানুয়ারি ১৯৯৩) একজন ইংরেজ পেশাদার ফুটবলার যিনি একজন ডিফেন্ডার হিসেবে প্রিমিয়ার লিগ ম্যানচেস্টার ইউনাইটেডে খেলে থাকেন। কিন অনূর্ধ্ব ১৭ পর্যায়ে রিপাবলিক অব আয়ারল্যান্ডের প্রতিনিধিত্ব করলেও অনূর্ধ্ব ১৯ এবং অনূর্ধ্ব ২১ স্তরে তিনি ইংল্যান্ডের হয়ে খেলেন। ২০১২ সালে তিনি ম্যানচেস্টার ইউনাইটেডের রিসার্ভ প্লেয়ার অব দ্যা ইয়ার নির্বাচিত হন। তার যমজ ভাই, উইল কিন, যিনিও একজন ফুটবলার, ম্যানচেস্টার ইউনাইটেডে একজন স্ট্রাইকার হিসেবে খেলেন।
খান আবদুল গাফফার খান
খান আবদুল গফফর খান (خان عبدالغفار خان) (৬ ফেব্রুয়ারি ১৮৯০ - ২০ জানুয়ারি ১৯৮৮) ভারতে ব্রিটিশ শাসনে তার অহিংসের জন্য একজন পশতুন বংশোদ্ভূত ভারতীয় রাজনৈতিক হিসেবে পরিচিত ছিলেন। তৎকালীন ভারতের উত্তর- পশ্চিম সীমান্তে বিশৃঙ্খলা ও সাম্প্রদায়িক দাঙ্গা রোধে মহাত্মা গান্ধীর অহিংস নীতি প্রচার ও ধারণ করার জন্য তাকে সীমান্ত গান্ধী উপাধী দেয়া হয় বলে ধারণা করা হয়। এছাড়াও তিনি সর্বদাই মহাত্মা গান্ধীর অহিংস নীতির একজন একনিষ্ঠ সমর্থক ছিলেন।
পুরস্কার ও সম্মাননা
১৯৬৭ সালে 'নেহেরু পুরস্কার' এবং ১৯৮৭ সালে ভারতরত্ন পুরস্কারে সম্মানিত হন খান আবদুল গফ্‌ফর খান। 'ভারতরত্ন' পুরস্কার প্রাপক প্রথম অ-ভারতীয় ব্যক্তি ছিলেন তিনি।
৫৮৬
৫৮৬ গ্রেগরীয় বর্ষপঞ্জির একটি সাধারণ বছর।
সোডিয়াম
সোডিয়াম বা ন্যাট্রিয়াম একটি মৌলিক পদার্থ যার প্রতীক Na এবং পারমাণবিক সংখ্যা ১১। এটি পর্যায় সারণী র তৃতীয় পর্যায়ে, প্রথম শ্রেণীতে অবস্থিত। যার কারণে এটি ক্ষার ধাতু হিসাবে পরিগণিত। তীব্র সক্রিয়তার কারণে একে প্রকৃতিতে আলাদাভাবে পাওয়া যায় না, সোডালাইট, ফেল্ডস্পার, রকসল্ট ইত্যাদি খনিজ রূপে পাওয়া যায়। মহাবিশ্বে এর উৎপত্তি হয় নক্ষত্রে, ৬০০ মেগাকেলভিন তাপমাত্রায় কার্বন দহন প্রক্রিয়ার মাধ্যমে যখন দুটি কার্বন পরমাণুর মধ্যে ফিউশান ঘটে।
আবিষ্কার
অতীতে বিভিন্ন যৌগে সোডিয়ামের উপস্থিতি পর্যবেক্ষণ করা গেলেও অষ্টাদশ শতকের শেষ পর্যন্ত একে আলাদা মৌল হিসাবে বিশ্লিষ্ট করা যায় নি। ১৮০৭ সালে স্যার হামফ্রে ডেভি সর্বপ্রথম সোডিয়াম হাইড্রক্সাইডের তড়িৎ বিশ্লেষণের মাধ্যমে সোডিয়াম ধাতুকে আলাদা করতে সক্ষম হন। ১৮০৯ সালে জার্মান বিজ্ঞানী লুডভিগ উইলেম গিলবার্ট একে ‘ন্যাট্রিনিয়াম’ নাম দেওয়ার প্রস্তাব করলেও পরবর্তীতে এর নতুন ল্যাটিন নাম ঠিক করা হয় ‘ন্যাট্রিয়াম’, যা মিশরীয় ন্যাট্রন শব্দ থেকে উদ্ভ‌ুত। ন্যাট্রন একধরনের প্রাকৃতিক খনিজ লবণ যা মূলত সোডিয়াম কার্বনেট দিয়ে গঠিত। একসময় কারখানা এবং গৃহস্থালিতে এর প্রচুর ব্যবহার ছিল।
ভৌত বৈশিষ্ট্য
প্রমাণ তাপমাত্রা ও চাপে সোডিয়াম একটি উজ্জ্বল রূপালী বর্ণের নরম সাদা ধাতু। এটা এতো নরম যে সাধারণ ছুরি দিয়ে একে কাটা যায়। অন্যান্য ধাতুর ন্যায় এটি ভাল বিদ্যুৎ পরিবাহীও বটে। তবে সোডিয়ামের বৈশিষ্ট্যগুলো চাপের পরিবর্তনের সাথে সাথে পরিবর্তিত হয়। উদাহরণস্বরূপ, ১.৫ মেগা বার চাপে সোডিয়ামের রং হয় কালো, ১.৯ মেগা বারে হয় লালচে ঈষদচ্ছ এবং সবশেষে ৩ মেগা বার চাপে তা পুরোপুরি স্বচ্ছ হয়ে যায়। সোডিয়াম বা এর যেকোনো যৌগ উত্তপ্ত অগ্নিশিখায় হলুদ রং ধারণ করে। যেকোনো অজানা নমুনায় সোডিয়ামের উপস্থিতি এভাবে প্রমাণিত হয়।
রাসায়নিক বৈশিষ্ট্য
সোডিয়ামের সক্রিয়তা পটাশিয়াম থেকে কম, তবে লিথিয়াম থেকে বেশি। অন্যান্য শ্রেণীর মৌলের ন্যায় এটি সাধারণ তাপমাত্রায় ভীষণ সক্রিয়। এটি ঠাণ্ডা জলের সাথে অত্যন্ত তীব্রভাবে বিক্রিয়া করে। প্রকৃতপক্ষে এটি একটি প্রতিস্থাপন বিক্রিয়া, যাতে হাইড্রোজেনের অপসারণ হয়। শুষ্ক বাতাসে সোডিয়াম পোড়ালে প্রধানত সোডিয়াম পার অক্সাইড (Na2O2) উৎপন্ন হয়। একইসাথে কিছু পরিমাণ সোডিয়াম অক্সাইডও (Na2O) উৎপন্ন হয়। সোডিয়ামের ইলেকট্রন ত্যাগের প্রবণতা খুবই বেশি। একটি ইলেকট্রন ত্যাগ করে এটি Na+ আয়নে পরিণত হয়। এর অক্সাইড ও হাইড্রক্সাইড উভয়ই ক্ষারীয়। মুক্ত অবস্থায় রাখলে এটি বাতাসের জলীয় বাষ্পের সাথে বিক্রিয়া করে সোডিয়াম হাইড্রক্সাইড (NaOH) তৈরি করে। একইসাথে কার্বন ডাই অক্সাইডে র সাথে বিক্রিয়া করে সোডিয়াম কার্বনেট (Na2CO3) উৎপন্ন করে। এজন্য সবসময় সোডিয়ামকে কেরোসিন বা পেট্রোলের নিচে রাখা হয়।
আইসোটোপ
এ পর্যন্ত সোডিয়ামের ২০টি আইসোটোপের কথা জানা গেছে। কিন্তু তারমধ্যে কেবল 23Na সুস্থায়ী। এছাড়া, 22Na এবং 24Na উল্লেখযোগ্য যাদের অর্ধজীবন যথাক্রমে ২.৬ বছর এবং ১৫ ঘণ্টা। বাকী আইসোটোপগুলো অত্যন্ত অস্থিতিশীল এবং তাদের প্রত্যেকেরই অর্ধজীবন এক মিনিটের চেয়ে কম।
কয়েকটি সোডিয়াম যৌগ
সোডিয়ামের সকল যৌগেই আয়নিক বন্ধন তৈরি করে। এজন্য এর বেশিরভাগ যৌগই জলসহ অন্যান্য ধ্র‌ুবী দ্রাবকে দ্রবণীয়। সোডিয়ামের বহু যৌগ আমাদের দৈনন্দিন জীবন ও শিল্প কারখানায় লাগে।
সোডিয়াম ক্লোরাইড (NaCl)
থাম্ব|293x293পিক্সেল|সোডিয়ামের দৃশ্যমান বর্ণালী খাবার লবণ হিসাবে পরিচিত সোডিয়াম ক্লোরাইডের আরেক নাম হ্যালাইট। সোডিয়ামের সাথে ক্লোরিনের বিক্রিয়ায় এই বিশুদ্ধ দানাদার পদার্থ তৈরী হয়। বর্তমানে মূলতঃ সমুদ্রের জলের বাষ্পীভবন থেকে বিশ্বব্যাপী প্রচুর পরিমাণে সোডিয়াম ক্লোরাইড উৎপাদন করা হয়। এর আণবিক ভর ৫৮.৫ এবং ১০০ গ্রাম সোডিয়াম ক্লোরাইডে স্বাভাবিকভাবে ৩৯.৩৪ গ্রাম সোডিয়াম এবং ৬০.৬৬ গ্রাম ক্লোরিন থাকে। এটি জলগ্রাসী নয়, অর্থাৎ, পরিবেশ থেকে জল শুষে নেয় না। তবে, সাধারণ খাবার লবণে ক্যালসিয়াম ক্লোরাইডের মিশ্রণ থাকে যা জলগ্রাসী। একারণেই বর্ষাকালে খাবার লবণ খোলা অবস্থায় রাখলে ভিজে যায়।
এর pH মাত্রা ৭। বিভিন্ন গুরুত্বপূর্ণ যৌগ যেমন, সোডিয়াম হাইড্রক্সাইড, সোডিয়াম কার্বনেট, ক্যালসিয়াম ক্লোরাইড ইত্যাদি প্রস্তুতি ছাড়াও পরিষ্কারক, প্রাকৃতিক খাদ্য সংরক্ষণকর এবং জলের খরতা দূরকারক হিসাবে বহুকাল ধরে এটি ব্যবহৃত হয়ে আসছে। এছাড়াও, বর্তমানে ঔষধ শিল্পে, বস্ত্র ও অন্যান্য বিভিন্ন রঞ্জনশিল্পে এবং অগ্নি নির্বাপনের অন্যতম প্রধান উপাদান হিসাবে এটি ব্যবহৃত হচ্ছে।
সোডিয়াম হাইড্রক্সাইড (NaOH)
বিশ্বব্যাপী এটি কস্টিক সোডা নামেও পরিচিত। আরবীয় সাবান প্রস্তুতকারকেরা সর্বপ্রথম এই যৌগটি তৈরী করেন বলে ধারণা করা হয়। সোডিয়ামের সাথে জলের বিক্রিয়ায় উৎপন্ন এ যৌগটি একটি তীব্র ক্ষার যা অ্যাসিডের সাথে বিক্রিয়া করে এটি লবণ ও জল তৈরি করে। এছাড়া, এটি জলেতে অতি মাত্রায় দ্রবণীয় এবং বাতাসের সংস্পর্সে এসে কাবর্ন ডাই অক্সাইড ও জলীয়বাষ্প শোষণ করে। তীব্র ক্ষরকত্বের কারণেই এটি মানুষের ত্বকের জন্য ক্ষতিকর। থাম্ব|233x233পিক্সেল|পানিতে সোডিয়াম ধাতুর পরিক্ষা বিশ্বে উৎপন্ন মোট সোডিয়াম হাইড্রক্সাইডের শতকরা ৫৬ ভাগ ব্যবহৃত হয় কাগজ, সাবান, ডিটারজেন্ট প্রভৃতি বিভিন্ন শিল্পে। এরমধ্যে শতকরা ২৫ ভাগ ব্যবহৃত হয় কাগজশিল্পে, সেলুলোজ তন্তু থেকে লিগনিন অপসারণে। অন্যদিকে, খাদ্য প্রক্রিয়াজাতকরণে এবং পরিষ্কারক হিসাবেও এটি বহুল ব্যবহৃত।
H2SO4 + NaOH = Na2SO4 + H2O
ব্যবহার
ধাতব সোডিয়াম প্রধানত সোডিয়াম বোরোহাইড্রাইড, সোডিয়াম অ্যাজাইড, নীল এবং ট্রাইফিনাইলফসফিন উৎপাদনের জন্য ব্যবহৃত হয়।
৫৮৭
৫৮৭ গ্রেগরীয় বর্ষপঞ্জির একটি সাধারণ বছর।
জানুয়ারি-মার্চ
কেন কুলা থেকে ছাতা দেওয়া হয়েছে।এবং ছাতা দেওয়ার কারণ কি?
রী ভোঈ জেলা
রী ভোঈ জেলা বা রী ভৈ জেলা (Ri Bhoi district) হচ্ছে ভারতের উত্তরপূর্ব দিকের প্রদেশ মেঘালয়ের ১১টি জেলার মধ্যে একটি জেলা। নংপো হচ্ছে এই জেলার সদরদপ্তর। এই জেলার আয়তন ২৩৭৮ বর্গকিলোমিটার এবং ২০০১ সালের শুমারি অনুসারে মোট জনসংখ্যা ১৯২,৭৯৫ জন। ২০১১ সালের শুমারি অনুসারে এটি মেঘালয়ের দ্বিতীয় ঘনবসতিপূর্ণ জেলা।
চিশতি শরীফ জেলা
চিশতি শরীফ জেলা আফগানিস্তানের হেরাত প্রদেশের পূর্বমুখী অবস্থান করা একটি অন্যতম জেলা। জেলাটি হরি নদী বরাবর অবস্থান করছে এবং উত্তরে উপনদীগুলির মধ্যে একটি। এটির পশ্চিমে ওবে জেলা বরাবর সীমানা, উত্তরে বাঘিজ প্রদেশ এবং পূর্ব ও দক্ষিণে ঘোর প্রদেশ। ২০১২ সালের আদমশুমারীর আনুমানিক হিসাব অনুযায়ী জেলাটিতে জনসংখ্যা ছিল প্রায় ২৩,১০০ জন। জেলাটির প্রশাসনিক কেন্দ্র হচ্ছে চিশতি শরীফ গ্রাম।
পরিকাঠামো
জেলাটিতে প্রায় ১৭০ কিলোমিটার এর মত কাঁচা রাস্তা রয়েছে।
দ্কোন-ম্ছোগ-ছোস-'ফেল
দ্কোন-ম্ছোগ-ছোস-'ফেল (১৫৭৩-১৬৪৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের পঁয়ত্রিশতম দ্গা'-ল্দান-খ্রি-পা বা প্রধান ছিলেন।
প্রথম জীবন
দ্কোন-ম্ছোগ-ছোস-'ফেল ১৫৭৩ খ্রিষ্টাব্দে দক্ষিণ তিব্বতের গ্র্বা-নাং-দ্গোন-ঝোল নামক স্থানে জন্মগ্রহণ করেন। শৈশবে তাকে ব্ক্রা-শিস-ছোস-লিং  নামক মঠে ব্সোদ-নাম্স-র্গ্যাল  নামক এক বৌদ্ধ ভিক্ষু দীক্ষাদান করেন। বারো বছর বয়সে তিনি দ্বাগ্স-পো  বিহারে স্লোব-দ্পোন-ব্লো-ব্জাং-ছোস-'ফেল  নামক শিক্ষার্থীর শপথ গ্রহণ করেন। এরপর তিনি স্ক্যি-শোদ  বৌদ্ধবিহারে সূত্র ও তন্ত্র সম্বন্ধে শিক্ষালাভ করেন। চব্বিশ বছর বয়সে দ্পাল-'ব্যোর-র্গ্যা-ম্ত্শো নামক পচিশতম দ্গা'-ল্দান-খ্রি-পা তাকে ভিক্ষুর শপথ দান করেন। তৃতীয় দলাই লামা ব্সোদ-নাম্স-র্গ্যা-ম্ত্শো এবং ব্লো-গ্রোস-র্গ্যা-ম্ত্শো নামক ত্রিশতম দ্গা'-ল্দান-খ্রি-পা তার অন্যতম উল্লেখযোগ্য শিক্ষক ছিলেন।
পরবর্তী জীবন
শিক্ষালাভের পর তিনি গ্সাং-ফু-রা-বা-স্তোদ এবং গ্যুতো মহাবিদ্যালয়ে অধ্যাপনা করেন। এই সময় তিনি চতুর্থ দলাই লামা য়োন-তান-র্গ্যা-ম্ত্শোকে শিক্ষাদান করেন। তিনি ১৬১২ খ্রিষ্টাব্দে গ্যুতো মহাবিদ্যালয়ের প্রধান, ১৬১৬ খ্রিষ্টাব্দে রিন-ছেন-গ্লিং  মঠের প্রধান এবং ১৬২০ খিষ্টাব্দে গ্সাং-ফু  বৌদ্ধবিহারের প্রধান হিসেবে অধিষ্ঠিত হন। এছাড়াও তিনি স্ক্যোর-মো-লুং, গ্সাং-স্ঙ্গাগ্স-ম্খার , 'ও-খা-র্দ্জিং-স্প্যি  প্রভৃতি বৌদ্ধবিহারেরও প্রধান নির্বাচিত হন। তিনি ১৬২৩ খ্রিষ্টাব্দে ব্লো-গ্সাল-গ্লিং  বৌদ্ধবিহারে ও ১৬২৫ খ্রিষ্টাব্দে দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে মহাবিদ্যালয়ে অধ্যাপনা করেন। ১৬২৯ খ্রিষ্টাব্দে তিনি দ্গা'-ল্দান বৌদ্ধবিহারের পঁয়ত্রিশতম দ্গা'-ল্দান-খ্রি-পা হিসেবে মনোনীত হন এবং নয় বছর ঐ পদে থাকেন। তিনি পঞ্চম দলাই লামা ঙ্গাগ-দ্বাং-ব্লো-ব্জাং-র্গ্যা-ম্ত্শোর শিক্ষক হিসেবে দায়িত্ব পালন করেন।
হালাহ বিনতে ওয়াহব
হালাহ বিনতে ওয়াহব ইবনে আব্দ মানাফ বিন যুহরাহ ( هالة بنت وهيب بن عبد مناف بن زهرة ) আবদুল মুত্তালিব ইবনে হাসিমের স্ত্রীদের মধ্যে একজন ছিলেন।
জীবনী
তিনি হামজা, সাফিয়াহ, আল-মুকওয়াভিম ও হজল এর মা ছিলেন। এভাবে হামজা এবং মুহম্মদ বিভিন্ন উপায়ে সম্পর্কিত ছিলেন।। তিনি চাচাতো ভাই (তার মায়ের দিক থেকে) অপসারণ করেছিলেন; চাচা (তার বাবার দিক থেকে); আবু লাহাবের মুক্তিপ্রাপ্ত ক্রীতদাসী থুয়েবার দিক থেকে দুধভাই। এছাড়াও হামজা ও মুহাম্মদ ভায়রাভাই ছিল, হামজার স্ত্রী সালমা বিনতে ঊমায়স ও মুহাম্মদের স্ত্রী মায়মুুুনা সম্পর্কে সৎ বোন ছিলো। অন্য বোন উম্মে ফাদলকে বিয়ে করেছিলেন মুহাম্মদের আরেক চাচা আব্বাস ইবনে আবদুল মুত্তালিব।
হালাহের ভাইয়েরা হচ্ছে আবু ওয়াক্কাস (সা'দ ইবনে আবি ওয়াক্কাসের পিতা) এবং নওফাল।
মিহির সেনগুপ্ত
মিহির সেনগুপ্ত ( ১ সেপ্টেম্বর ১৯৪৭   - ১৭ জানুয়ারি  ২০২২) ) ছিলেন বাংলা সাহিত্যের একজন ভারতীয় লেখক যিনি মূলত স্মৃতি আলেখ্যমূলক রচনার জন্য খ্যাতি লাভ করেন।
আত্মজৈবনিক গ্রন্থ বিষাদবৃক্ষ -এর জন্য তিনি বিশেষভাবে পরিচিত। দেশ বিভাজনের পরবর্তী সময়ে পূর্ব পাকিস্তানে শাসকের নৃশংসতা, লেখকের জন্মভূমি বরিশাল ফেলে শরণার্থী হয়ে ভারতে আসা, ছিন্নমূল বাঙালির জীবনকথা ইত্যাদির এক গুরুত্বপূর্ণ সাহিত্যিক দলিল হিসাবে পরিগণিত হয়েছে গ্রন্থটি।  ২০০৫  খ্রিস্টাব্দে তিনি  গ্রন্থটির জন্য আনন্দ পুরস্কার লাভ করেন।
জন্ম ও প্রারম্ভিক জীবন
মিহির সেনগুপ্তর জন্ম দেশভাগের পরই ১৯৪৭ খ্রিস্টাব্দের ১লা সেপ্টেম্বর তদানীন্তন পূর্ব পাকিস্তানের বরিশাল জেলার, অধুনা বাংলাদেশের ঝালকাঠি জেলার কেওড়া গ্রামে। তার বিদ্যালয়ের পড়াশোনা নিকটবর্তী কীর্তিপাশার প্রসন্ন প্রসন্নকুমার উচ্চ ইংরেজি বিদ্যালয়ে। ম্যাট্রিকুলেশন পাশের পর তিনি এক বছর বরিশালের ব্রজমোহন কলেজে পড়াশোনা করেন। ১৯৬৩ খ্রিস্টাব্দে  কলকাতায় চলে আসেন। ১৯৬৪ খ্রিস্টাব্দে  প্রাইভেটে স্কুল ফাইনাল পরীক্ষা দিয়ে প্রথম বিভাগে উত্তীর্ণ হন। বি.এ পড়ার সময়ই ব্যাঙ্কে চাকরি পান। ১৯৬৮ খ্রিস্টাব্দে চাকুরিরত অবস্থাতেই তিনি ইংরাজী ভাষা ও সাহিত্যে অনার্স সহ বি.এ. পাশ করেন।
সাহিত্যকর্ম
তাঁর রচিত গ্রন্থের মধ্যে উল্লেখযোগ্য গ্রন্থগুলি হল -
সম্মাননা
মিহির সেনগুপ্ত সিদ্ধিগঞ্জের মোকাম গ্রন্থটির জন্য ২০০২ খ্রিস্টাব্দে  "বাংলাদেশ শ্রুতি অ্যাকাডেমি"তে "শ্রেষ্ঠ রচনা" র জন্য সম্মানিত হন। তিনি ২০০৫ খ্রিস্টাব্দে বিষাদবৃক্ষ গ্রন্থের জন্য কলকাতার আনন্দবাজার পত্রিকা গোষ্ঠীর আনন্দ পুরস্কার লাভ করেন।
জীবনাবসান
শেষের দিকে মিহির সেনগুপ্ত ব্লাড ক্যানসারে ভুগছিলেন। ২০২২ খ্রিস্টাব্দের ১৭-ই জানুয়ারি সোমবার সন্ধ্যায় দক্ষিণ কলকাতার এক হাসপাতালে তার জীবনাবসান হয়।
নাবিল ফেকির
নাবিল ফেকির  (نبيل فقير; জন্ম: ১৮ জুলাই ১৯৯৩) হলেন একজন ফরাসি পেশাদার ফুটবলার, যিনি স্পেনীয় ক্লাব রিয়াল বেতিস এবং ফ্রান্স জাতীয় দলের হয়ে একজন মধ্যমাঠের খেলোয়াড় অথবা একজন আক্রমণভাগের খেলোয়াড় হিসেবে খেলেন।
তিনি ওলাঁপিক লিয়োনের একাডেমী হতে ফুটবল শিক্ষা সম্পন্ন করেছেন এবং ২০১৩ সালের জুলাই মাসে, ক্লাবটির জ্যেষ্ঠ পর্যায়ে উন্নীত হন। ফেকির তার দ্বিতীয় মৌসুমে ক্লাবের হয়ে একজন নিয়মিত খেলোয়াড়ে পরিণত হন। উক্ত মৌসুমে তিনি লীগ ১-এর বছরের সেরা যুব খেলোয়াড়ে পরিণত হন। তিনি এপর্যন্ত ক্লাবটির হয়ে ১০০-এর অধিক ম্যাচ খেলেছেন এবং ২০১৭ সালের ক্লাবটির অধিনায়কের দায়িত্ব গ্রহণ করেন।
২০১৫ সালের মার্চ মাসে, ফ্রান্স জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। তিনি এপর্যন্ত জাতীয় দলের হয়ে ১০-এর অধিক ম্যাচ খেলেছেন।
৫৮৮
৫৮৮ গ্রেগরীয় বর্ষপঞ্জির একটি অধিবর্ষ।
চৌধুরী আবদুল রশিদ
পটভূমি
রশিদের জন্ম জম্মু ও কাশ্মীর, ব্রিটিশ ভারতের দাদিয়ালে (বর্তমানে পাকিস্তানের আজাদ কাশ্মীরে )। ১৯৫৪ সালে তিনি রট্টা মিডল স্কুলে পড়াশোনা করেন এবং তের বছর বয়সে স্কুল ত্যাগ করেন। ১৯৫৫ সালে তিনি যুক্তরাজ্যে চলে আসেন যেখানে তিনি উত্তর উপকূলীয় শহর ওয়ার্ডিংটন, কুম্বরিয়ায় সাড়ে সাত বছর কাজ করেছিলেন।
মার্কেট ট্রেডার হিসাবে কাজ করার সময় তিনি ওয়ার্কিংটন কলেজ অফ অ্যাডুকেশন কলেজে খণ্ডকালীন পড়াশোনা করেছেন। ১৯৬২ সালের মে মাসে তিনি পাকিস্তানে ফিরে আসেন এবং সেখানে তাঁর স্ত্রী শাফিতের সাথে তাঁর ৪৫ বছরেরও বেশি সময় পরে বিয়ে হয়।
পূর্ব বর্মিংহাম কমিউনিটি হেলথ কাউন্সিলে দায়িত্ব পালনের জন্য নিযুক্ত হয়ে ১৯৮০ সালে রশিদ তাঁর কর্মজীবনে ও কাজ শুরু করেছিলেন। তিনি ১৯৮২ সালে পূর্ব বার্মিংহাম স্বাস্থ্য কর্তৃপক্ষে তাঁর নিয়োগের দিকে পরিচালিত করে যেখানে তিনি ১৯৮৫ সাল অবধি দায়িত্ব পালন করেছিলেন।
১৯৮২ সালে তিনি ম্যাজিস্ট্রেটও হন।
তিনি ১৯৮০ এর দশকের গোড়ার দিকে ছোট স্বাস্থ্য সম্প্রদায়ের আইন কেন্দ্রে দায়িত্ব পালন করেছিলেন এবং এর চেয়ারম্যান হিসাবেও দায়িত্ব পালন করেছিলেন।
কাউন্সিলর
১৯৮৭ সালের মে মাসে, রশিদ ছোট হিথ ওয়ার্ড থেকে বার্মিংহাম সিটি কাউন্সিলের নির্বাচিত হন। ওলভারহ্যাম্পটন বিশ্ববিদ্যালয় থেকে সামাজিক বিজ্ঞানের ডিগ্রির জন্য চূড়ান্ত পরীক্ষায় বসার মাত্র একমাস আগে তিনি এই আসনটি জিতেছিলেন।
কাউন্সিলর হিসাবে দায়িত্ব পালনকালে তিনি কাউন্সিলের কমিউনিটি সোশ্যাল ওয়ার্কার এবং লিয়াজোঁ অফিসার হিসাবে ব্ল্যাক কান্ট্রি ডুডল ডুডলিতে কাজ করেছিলেন। এই সময়ে তিনি ব্ল্যাক কান্ট্রি টকিং নিউজপেপার, ডডলি কাউন্সিল অফ ফাইথস এবং ডডলি ওয়ান ওয়ার্ল্ডেও দায়িত্ব পালন করেছিলেন।
২০০০ সালে, রশিদ অসুস্থ স্বাস্থ্যের কারণে স্থানীয় সরকার চাকরি থেকে প্রাথমিক অবসর গ্রহণ করেছিলেন। ২০০২ সালে তিনি যেখান থেকে চলে গিয়েছিলেন সেখান থেকে ছেড়ে দিয়েছিলেন এবং তার পর থেকে বার্মিংহাম ফ্যামিলি হাউজিং অ্যাসোসিয়েশন, সেন্ট পিটার্স (স্যালটি) হাউজিং অ্যাসোসিয়েশন বোর্ডের ম্যাথিউ বাউলটন কলেজের গভর্নর এবং রিজেন্টস পার্ক প্রাথমিক বিদ্যালয়ের গভর্নর হিসাবে দায়িত্ব পালন করেছেন।
তিনি ২০০৪ সালে পুনরায় রাজনীতিতে প্রবেশ করেন এবং নেচেলস ওয়ার্ডের তিনটি কাউন্সিলর হিসাবে নির্বাচিত হয়েছিলেন। তার বর্তমান অফিসের মেয়াদ ২০২২ এ শেষ হচ্ছে
লর্ড মেয়র
২০০৮ সালের মে মাসে, রশিদ বার্মিংহামের লর্ড মেয়র নিযুক্ত হন। পরের বছর তিনি যথারীতি ডেপুটি লর্ড মেয়র হিসাবে দায়িত্ব পালন করেছিলেন।